เราเห็นร้านกาแฟเปิดใหม่ชื่อ Cafe 3 in 1 เริ่มเปิดตั้งแต่วันวาเลนไทน์ที่ผ่านมาค่ะ โดยร้านนี้จะเปิดขายตอนห้าโมงเย็นไปจนถึงเที่ยงคืน เลยชวนเพื่อนมาลองซื้อกันสักหน่อย ร้านนี้ตั้งอยู่ฝั่งตรงข้ามกับร้านแคนค่ะ สามารถจอดรถได้บริเวณหน้าร้านเลย 

เข้าไปในร้านแล้วปรากฎว่าทางร้านยังมีขายแค่เครื่องดืมค่ะ ไม่มีอาหารอย่างอื่นขาย น้องพนักงานบอกว่าคงต้องรออีกสักพักจะมีอาหารทานเล่นขายด้วยค่ะ วันนี้เราสั่งโอวัลตินดิบ แต่ได้โอวัลตินภูเขาไฟมาแทน แก้วละ 30 บาทค่ะ เค้าก็ปั่นมาได้ดีนะคะไม่หวานจนเกินไปด้วย 

ส่วนร้านเป็นแบบโอเพ่นแอร์ค่ะ ก็นั่งชิลๆ ได้ยามเย็น สบายดี